Pranešimas žiniasklaidai

2025 m. spalio 2 d.

**Tauragėje duris atvėrė atnaujinta „Maxima“: pirkėjus pasitiko ypatingi kainų pasiūlymai**

**Po kiek daugiau nei tris mėnesius trukusių atnaujinimo darbų, šiandien Tauragėje duris atvėrė atsinaujinusi vieno X formato „Maximos“ parduotuvė. Adresu Šlaito g. 1 esanti parduotuvė tauragiškius ir miesto svečius pasitiko modernesnė, šviesesne aplinka bei kruopščiai atrinktu šviežių prekių asortimentu. Visą atidarymo savaitę tauragiškiams tik šioje atsinaujinusioje „Maximoje“ bus siūlomi specialūs kainų pasiūlymai ir išskirtinės nuolaidos.**

„Tauragės „Maximos“ parduotuvė jau beveik 19 metų yra vietos gyventojų itin pamėgta apsipirkimų vieta. Atnaujinant šią parduotuvę dėmesį skyrėme tiek jos interjero, tiek ir eksterjero pokyčiams: atšviežinome pastato fasadą, langus ir automobilių aikštelę, vidaus erdvėse perdažėme sienas, įrengėme naują LED apšvietimą, pakeitėme prekybos įrangą ir baldus. Tikimės, kad atnaujinta moderni parduotuvės aplinka pirkėjams bus patrauklesnė akiai, patiks ir sukurs dar malonesnę apsipirkimo patirtį – sako Snieguolė Valiaugaitė, „Maximos“ Komunikacijos ir korporatyvinių ryšių departamento direktorė.

Atnaujintoje, daugiau nei 520 kv. m. prekybinio ploto, Tauragės „Maximos“ parduotuvėje pirkėjų nuo šiol visada lauks kruopščiai suformuotas, kasdieniams poreikiams pritaikytas prekių asortimentas ir dvigubai išplėstas šviežio maisto pasirinkimas – nuo daržovių, vaisių, pieno iki šviežios mėsos produktų. Taip pat šioje parduotuvėje pirkėjai gali rasti ir išskirtinius pasaulio skonių produktus, „Meistro kokybės“ kepinius, konditerijos ir kulinarijos gaminius, o iki lapkričio 3 d. ir teminio Azijos mėnesio naujienas.

**Patogesniam apsipirkimui – modernios savitarnos kasos**

Iš esmės atsinaujinusioje parduotuvėje įrengtos keturios naujos kartos savitarnos bei dvi įprastos kasos. Modernios naujos kartos savitarnos kasos pasižymi didesniais ekranais ir atnaujintu atsiskaitymo procesu, kuris leidžia pirkėjams greičiau ir patogiau apsipirkti savarankiškai.

„Dėl sumažėjusių sveriamų produktų svorio neatitikimų naudojantis naujos kartos savitarnos kasomis, reikės tik simbolinio parduotuvės darbuotojų įsitraukimo – pirkėjai dar daugiau veiksmų galės atlikti savarankiškai, be trikdžių“, – teigia S. Valiaugaitė.

Atnaujintoje parduotuvėje pirkėjų patogumu rūpinasi 22 darbuotojai, iš kurių net pusė – ilgamečiai kolegos, dirbantys „Maximoje“ ilgiau nei penkerius metus. Trys jų čia darbuojasi nuo pat parduotuvės atidarymo 2006 metais.

**Ypatingi atidarymo pasiūlymai ir staigmenos**

Atidarymo savaitę šios „Maximos“ Tauragėje pirkėjus džiugins ypatingi kainų pasiūlymai. Visa informacija ir pasiūlymai yra skelbiami specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas-x942>.

Be to, visą savaitę apsiperkantys su „Ačiū“ kortele dalyvaus loterijoje, kurioje net 100 laimingųjų kiekvieną savo pirkinių krepšelyje esančią prekę galės įsigyti vos už 1 centą – didžiausia suteikiama nuolaida sieks net 100 eurų.

Atnaujinta „Maximos“ parduotuvė Tauragėje dirbs įprastu laiku – kasdien nuo 8 iki 22 val. Tame pačiame pastate veiklą atnaujino ir „Eurovaistinė“, kurioje atidarymo savaitę pirkėjų lauks specialus pasiūlymas.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas [komunikacija@maxima.lt](mailto:komunikacija@maxima.lt)